 

[image: ]
          5. St-768/2017-3






U  I M E  R E P U B L I K E  H R V A T S K E

R J E Š E N J E

	Trgovački sud u Bjelovaru, po stečajnom sucu Mariji Petrina Kubica, povodom prijedloga Financijske agencije, OIB: 85821130368, RC ZAGREB, Podružnica Bjelovar, Bjelovar, F. Supila 4, za otvaranje stečajnog postupka nad dužnikom SLAVONKA PRERADA POVRĆA I VOĆA društvo s ograničenom odgovornošću za preradu i konzerviranje voća i povrća, Čađavica, Zagrebačka 32,  OIB: 75664931763, MBS: 010082647, 17. studenog 2017. 


r i j e š i o  j e


Odbija se prijedlog za otvaranje stečajnog postupka nad dužnikom SLAVONKA PRERADA POVRĆA I VOĆA društvo s ograničenom odgovornošću za preradu i konzerviranje voća i povrća, Čađavica, Zagrebačka 32.


Obrazloženje


Financijska agencija je, na temelju čl.110. st.1. Stečajnog zakona (Narodne novine br. 71/15 i 104/17, dalje: SZ), 5. rujna 2017. podnijela prijedlog za otvaranje stečajnog postupka nad dužnikom SLAVONKA PRERADA POVRĆA I VOĆA društvo s ograničenom odgovornošću za preradu i konzerviranje voća i povrća, Čađavica.  
  U prijedlogu navodi da na dan 29. kolovoza 2017. dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 33.924,71 kn, u koji iznos je uračunata kamata i naknada Financijske agencije za provedbu ovrhe na novčanim sredstvima. Prema podacima koje je FINI dostavio Hrvatski zavod za mirovinsko osiguranje dužnik ima 2 zaposlena.

Podneskom od 20. listopada 2017. dužnik je naveo da više nema neizmirenih obveza i nije više u blokadi.
Dužnik je uz podnesak dostavio potvrdu Fine od 10. listopada 2017. (list 6) iz koje proizlazi da su računi dužnika deblokirani 19. rujna 2017. i da nakon toga više nema blokade.

Kako iz navedenog proizlazi da ne postoji stečajni razlog nesposobnosti za plaćanje iz čl.6. SZ-a, sud je prijedlog za otvaranje stečajnog postupka odbio (čl.128. st.6. SZ-a).

U Bjelovaru, 17. studenog 2017.

                                                                                 STEČAJNI SUDAC
                                                                         MARIJA PETRINA KUBICA v.r.

Za točnost otpravka-
ovlašteni službenik
     Željka Vitez



POUKA O PRAVNOM LIJEKU: Protiv ovog rješenja može se podnijeti žalba u roku od 8 dana od dostave rješenja, na Visoki trgovački sud RH u Zagrebu, a putem ovoga suda (čl.19. st.1. i 2. SZ). Dostava se smatra obavljenom istekom osmog dana od dana objave ovog rješenja na e-oglasnoj ploči suda (čl.12. st.1. SZ). Žalba se podnosi u tri primjerka.

